Verið er að leggja lokahönd á að reisa varnargarða sem tefja hraunrennslið úr gígunum við Fagradalsfjall til að vernda Suðurstrandaveg. Hörn Hrafnsdóttir, umhverfis- og byggingarverkfræðingur hjá Verkís, sem annast framkvæmdina, telur að hækka þurfi garðana fyrr en seinna.
Við erum að leggja lokahönd á
.. ekkert ólíklegt að það verði fyrr en seinna.
Renni hraunið í Nátthaga á það greiða leið niður á Suðurstrandaveg. Hörn segir að það hafi tekist að tefja rennslið þó svo að verkið hefði mátt hefjast fyrr. Hraunmolar eru nú farnir að hrynja yfir neyðargarða sem voru reistir í síðustu viku til að tryggja vinnusvæðið en hraunrennsli jókst um 70% samkvæmt mælingum í síðustu viku.
Hörn segir að litið hafi verið til reynslu erlendis við svipaðar framkvæmdir en samtímis séu þau að prófa sig áfram við íslenskar aðstæður.
Það sem er kannski erfiðast við að yfirfæra þetta á íslenskar aðstæður er það að það sem við höfum verið að skoða. Það er flest allt gert í eldfjöllum, þar sem það er bara hraun að renna niður mikinn bratta og í dölum og svoleiðis meðan að hérna erum við að fást við það sem hraunið er að leggjast í svona eins konar baðkör og safnast fyrir og hegða sér aðeins öðruvísi. Núna erum við bæði með kosti og galla, landslagið hjálpar okkur aðeins því það er hæð á milli þessara draga sem við erum að setja stíflurnar í þannig að það heldurlíka aftur að hrauninu en á móti kemur að við erum að reyna að stoppa hraun og almennt talið er að stíflur virki best ef verið er að beina hrauni meðfram en við erum ekki að gera það erum að fást við eitthvað sem er sæmilega erfitt, þannig að
það verður mjög lærdómsríkt að sjá hversu lengi okkur tekst að tefja hraunið í þessa áttina.